CELEX: 32013D0478
Language: lt
Date: 1380240000000
Title: 2013/478/ES: 2013 m. rugsėjo 27 d. Komisijos sprendimas, kuriuo iš dalies keičiamas Sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo

28.9.2013   
            
            
               LT
            
            
               Europos Sąjungos oficialusis leidinys
            
            
               L 257/19
            
         KOMISIJOS SPRENDIMAS
   2013 m. rugsėjo 27 d.
   kuriuo iš dalies keičiamas Sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo
   (2013/478/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 249 straipsnį,
   kadangi:
   
               (1)
            
            
               institucijoms ir valstybėms narėms labai svarbi Sąjungos finansinių interesų apsauga ir kova su Sąjungos finansiniams interesams kenkiančiais sukčiavimu bei kita neteisėta veikla, o veiksmų šiuo tikslu svarba yra patvirtinta Sutarties dėl Europos Sąjungos veikimo 325 straipsniu;
            
         
               (2)
            
            
               Komisijos sprendimas 1999/352/EB, EAPB, Euratomas (1) turėtų būti iš dalies pakeistas įsigaliojus Europos Parlamento ir Tarybos reglamentui (ES, Euratomas) 883/2013 (2);
            
         
               (3)
            
            
               Tarnybos uždaviniai ir toliau turėtų apimti su Tarnybos veiklos sritimis susijusių teisinių ir reguliavimo nuostatų, įskaitant reikiamas priemones, kurioms taikoma Sutarties dėl Europos Sąjungos veikimo V antraštinė dalis, ir euro apsaugos nuo padirbinėjimo priemones, rengimą. Be to, Tarnybos uždaviniai ir toliau turėtų apimti su euro apsauga nuo padirbinėjimo susijusius mokymą ir techninę pagalbą;
            
         
               (4)
            
            
               Tarnyba turėtų dalyvauti tarptautinių įstaigų ir asociacijų, kurių specializacija – kova su sukčiavimu ir korupcija, veikloje, visų pirma siekiant keistis geriausia patirtimi;
            
         
               (5)
            
            
               Komisija turėtų įvertinti poreikį peržiūrėti šį sprendimą tuo atveju, jei būtų įsteigta Europos prokuratūra,
            
         PRIĖMĖ ŠĮ SPRENDIMĄ:
   1 straipsnis
   Sprendimas 1999/352/EB, EAPB, Euratomas iš dalies keičiamas taip:
   
               1.
            
            
               Išbraukiamas 1 straipsnio antras sakinys.
            
         
               2.
            
            
               2 straipsnis iš dalies keičiamas taip:
               
                           a)
                        
                        
                           1 dalyje žodis „Bendrijos“ pakeičiamas žodžiu „Sąjungos“;
                        
                     
                           b)
                        
                        
                           2 dalis papildoma antru sakiniu:
                           „Tai apima ir paramą, kurios tikslas – pagerinti euro apsaugą nuo padirbinėjimo teikiant mokymo paslaugas ir techninę pagalbą.“;
                        
                     
                           c)
                        
                        
                           3 dalis papildoma tokiu sakiniu:
                           „Tai gali apimti ir dalyvavimą tarptautinių įstaigų ir asociacijų, kurių specializacija – kova su sukčiavimu ir korupcija, veikloje, visų pirma siekiant keistis geriausia patirtimi.“;
                        
                     
                           d)
                        
                        
                           4 dalis pakeičiama taip:
                           „4.   Tarnyba yra atsakinga už tai, kad būtų rengiamos Komisijos teisinės ir reguliavimo iniciatyvos, kuriomis siekiama užtikrinti sukčiavimo prevenciją, kaip nurodyta šio straipsnio 1 dalyje, ir euro apsaugą nuo padirbinėjimo.“
                        
                     
         
               3)
            
            
               3 straipsnis iš dalies keičiamas taip:
               
                           —
                        
                        
                           žodis „direktorius“ pakeičiamas žodžiais „generalinis direktorius“.
                        
                     
         
               4)
            
            
               4 straipsnis iš dalies keičiamas taip:
               
                           —
                        
                        
                           (netaikoma tekstui lietuvių kalba),
                        
                     
                           —
                        
                        
                           žodis „Bendrijos“ pakeičiamas žodžiu „Sąjungos“.
                        
                     
         
               5)
            
            
               5 straipsnis pakeičiamas taip:
               „5 straipsnis
               Generalinis direktorius
               1.   Tarnybai vadovauja generalinis direktorius. Jį skiria Komisija šio straipsnio 2 dalyje nurodyta tvarka. Generalinis direktorius skiriamas septynerių metų neatnaujinamai kadencijai.
               Generalinis direktorius yra atsakingas už tai, kad Tarnyba atliktų tyrimus.
               2.   Norėdama paskirti generalinį direktorių, Komisija Europos Sąjungos oficialiajame leidinyje paskelbia kvietimą teikti paraiškas. Toks kvietimas skelbiamas likus ne mažiau kaip šešiems mėnesiams iki pareigas einančio generalinio direktoriaus kadencijos pabaigos. Priežiūros komitetui pateikus palankią nuomonę dėl Komisijos taikytos atrankos procedūros, Komisija sudaro tinkamos kvalifikacijos kandidatų sąrašą. Pasikonsultavusi su Europos Parlamentu ir Taryba, Komisija skiria generalinį direktorių.
               3.   Komisija generalinio direktoriaus atžvilgiu naudojasi paskyrimų tarnybai suteiktais įgaliojimais. Sprendimus dėl drausminės procedūros generalinio direktoriaus atžvilgiu pradėjimo pagal Tarnybos nuostatų IX priedo 3 straipsnio 1 dalies c punktą Komisija priima tinkamai juos pagrindusi ir prieš tai pasikonsultavusi su priežiūros komitetu. Apie priimtą sprendimą informuojamas Europos Parlamentas, Taryba ir priežiūros komitetas.“
            
         
               6)
            
            
               6 straipsnis iš dalies keičiamas taip:
               
                           a)
                        
                        
                           1 dalis pakeičiama taip:
                           „1.   Tarnybos generalinis direktorius Tarnybos darbuotojų atžvilgiu naudojasi paskyrimų tarnybos ir darbo sutartis sudaryti įgaliotos institucijos jam perduotais įgaliojimais. Jam leidžiama perduoti šiuos įgaliojimus. Pagal Kitų tarnautojų įdarbinimo sąlygas jis nustato priėmimo į darbą sąlygas ir konkrečią tvarką, visų pirma susijusią su sutarčių trukme ir jų pratęsimu.“;
                        
                     
                           b)
                        
                        
                           2 dalis pakeičiama taip:
                           „2.   Pasikonsultavęs su priežiūros komitetu, generalinis direktorius atsiunčia Biudžeto generaliniam direktoriui preliminarų biudžeto projektą, kuris įtraukiamas į Europos Sąjungos bendrojo biudžeto Komisijai skirto skyriaus priedą, susijusį su Tarnyba.“;
                        
                     
                           c)
                        
                        
                           3 dalis pakeičiama taip:
                           „3.   Generalinis direktorius yra pareigūnas, turintis įgaliojimus vykdyti asignavimus, įrašytus į Europos Sąjungos bendrojo biudžeto Komisijai skirto skyriaus priedą, susijusį su Tarnyba, ir asignavimus, priskirtus prie biudžeto išlaidų kategorijų, susijusių su kova su sukčiavimu, kuriuos vykdyti jam yra suteikti įgaliojimai pagal bendrojo biudžeto vykdymo vidaus taisykles. Pagal minėtas vidaus taisykles jam leidžiama savo įgaliojimus perduoti darbuotojams, kuriems taikomi Tarnybos nuostatai arba Kitų tarnautojų įdarbinimo sąlygos.“;
                        
                     
                           d)
                        
                        
                           4 dalis pakeičiama taip:
                           „4.   Komisijos sprendimai dėl Tarnybos vidaus organizacinės struktūros taikomi tiek, kiek jie atitinka Sąjungos įstatymų leidėjo ir šiuo sprendimu priimtas nuostatas dėl Tarnybos.“
                        
                     
         
               7)
            
            
               7 straipsnio paskutinis sakinys išbraukiamas.
            
         2 straipsnis
   Šis sprendimas įsigalioja pirmą kito mėnesio po jo paskelbimo Europos Sąjungos oficialiajame leidinyje dieną.
   
      Priimta Briuselyje 2013 m. rugsėjo 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  1999 m. balandžio 28 d. Komisijos sprendimas 1999/352/EB, EAPB, Euratomas dėl Europos kovos su sukčiavimu tarnybos (OLAF) įsteigimo (OL L 136, 1999 5 31, p. 20).
   
      (2)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų, kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).